สวัสดีค่ะ วิวจาก Channel Point of View ค่ะ
กลับมาทุกวันพุธเช่นเคยนะคะ ที่วิวจะอ่าน
บทละครเรื่องรามเกียรติ์ พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช
แล้วก็เอามาเมาท์ให้ทุกคนฟังค่ะ
วันนี้นะคะพิเศษสุดๆ เลย เพราะว่าหลังจากที่เรา
นอกเรื่องไปไกล ไปปูเรื่องตัวละครนั่น ตระกูลนี้
เยอะเเยะมากมายนะคะ
ในที่สุดเราก็เข้าใกล้กำเนิดของพระราม
พระเอกของเรื่องเราแล้วค่ะ
เพราะว่าวันนี้จะเป็นตอน
การอวตารของพระนารายณ์นั่นเองค่ะ
ถ้าพร้อมจะไปฟังเรื่องการอวตารของพระนารายณ์แล้วนะคะ
ก็ หยุดก่อนค่ะ อย่าเพิ่งไป
ใครที่ยังไม่ได้กดปุ่ม subscribe นะคะ แล้วก็กดปุ่มกระดิ่งเล็กๆ ด้านข้าง
อย่าลืมกดให้วิวก่อนนะคะ
ดังนั้นทุกครั้งที่วิวอัพคลิปใหม่
จะได้รู้ก่อนคนอื่นเลย
โอเค ถ้าพร้อมจริงๆ แล้วก็
ไปฟังเรื่อง การอวตารของพระนารายณ์กันดีกว่าค่ะ
การอวตารของพระนารายณ์เนี่ยนะคะ เริ่มต้นขึ้นเพราะกษัตริย์องค์หนึ่งค่ะ
จำท้าวทศรถได้ไหม ท้าวทศรถลูกของท้าวอัชบาล
ซึ่งกำลังจะกลายมาเป็นพ่อของพระรามเนี่ย
ท้าวทศรถมีเมียอยู่ 3 องค์ด้วยกันนะคะ
แต่ว่ามีปัญหาชีวิตข้อหนึ่งหนักหน่วงมาก
คือไม่มีลูก
แล้วการไม่มีลูกของท้าวทศรถเนี่ย มันไม่ได้กระทบแค่การปกครองบ้านเมือง
ว่าจะไม่มีทายาทอะไรมาต่ออะไรเท่านั้นนะคะ
แต่การไม่มีลูกของท้าวทศรถเนี่ย เป็นปัญหาใหญ่ เพราะว่า
วงศ์ตระกูลของท้าวทศรถ ถือว่าเป็นวงศ์ของพระนารายณ์
แล้วก็ลงมาเกิดบนโลกมนุษย์
เพราะว่าจะคอยป้องกันอันตรายของโลกมนุษย์
จากเหล่ายักษ์ เหล่าอสูรต่างๆ นานา นะคะ
ดังนั้นท้าวทศรถก็เริ่มคิดแล้วว่า
มีปัญหาละถ้าฉันไม่มีลูกเนี่ย แล้วใครจะปกครองเมืองฉันต่อ
แล้วถ้าสมมติว่ามันมียักษ์มาบุก นู่นนี่นั่น
หลังจากฉันตายไป จะทำยังไงอะนะ
ดังนั้นนะคะ ท้าวทศรถก็เลยเลือกจะใช้วิธีแก้ปัญหา เหมือนที่ตัวละครในวรรณคดีไทยทั่วไปจะทำ
เมื่อตัวเองไม่มีลูกค่ะ
นั่นก็คือ
ทำพิธีขอลูกนั่นเอง
แต่ทีนี้จะทำพิธีขอลูกเองมันก็
ตามมีตามเกิดอะ จะไปไหว้พระไทรขอลูกก็
นี่ระดับเจ้าเมืองนะ ไม่ใช่ระดับแบบนาง 12 ชาวบ้าน แบบรากหญ้าอะไรยังงี้นะคะ
ดังนั้นค่ะท้าวทศรถก็ให้พวกอำมาตย์เนี่ย ไปเชิญพระฤาษี ที่เป็นฤาษีดังๆ
เข้ามาในวังให้หมดเลย เชิญมาๆๆ
เชิญมาได้ทั้งหมด 4 องค์ด้วยกันนะคะ
มาถึงค่ะ ท้าวทศรถก็ปรึกษาฤาษีค่ะ บอกว่า
เนี่ย ท่าน ข้าเนี่ยไม่มีลูก ทำยังไงดี ทำยังไงถึงจะมีลูก
ก็แอบแปลกๆ นิดนึงนะ ไม่มีลูก ไม่รู้จะถามใครเลยไปถามนักบวช
แทนที่จะถามหมอเหมอ อะไรอย่างงี้
แต่เอาเป็นว่าก็เป็น mindset ของสมัยโบราณน่ะนะ
ท้าวทศรถค่ะ เรียกฤาษีเข้ามาแล้วเล่าปัญหาให้ฤาษีฟัง
ทีนี้ฤาษีทั้ง 4 เนี่ยก็บอกว่า
โอ้ย ได้ จะให้อาตมาทั้ง 4 เนี่ยนะ
ตั้งพิธีขอลูกอะไรให้ มันก็ได้อยู่หรอก
แต่ว่าช่วงนี้ยักษ์มันอาละวาดเยอะมาก
ยักษ์ตนนั้นก็เพิ่งได้พรจากพระอิศวรไป ยักษ์ตนนี้พระพรหมก็เพิ่งให้พรไป
อู้วหู้ว แต่ละตนเนี่ยฆ่ายากทั้งนั้นเลย
จะให้ทำพิธีขอลูกด้วยฝีมือของเราทั้ง 4 คนเนี่ย
ก็จะได้แค่ลูกธรรมดาระดับเบสิค
เกิดมาปกครองบ้านเมืองต่อไปนะ
ยักษ์มันอาละวาดเนี่ย สู้ไม่ได้ ทำยังไงดี
ข้าคิดว่านะ ท่านน่ะ จะทำพิธีขอลูกทั้งที
ขอลูกให้มีบารมียิ่งใหญ่เลยดีกว่า
ฝีมือข้าไม่พอ แต่ว่ามีฤาษีอยู่ตนหนึ่งเนี่ย
ตบะฌานสูงมาก ควรจะไปเชิญเขามาเป็นประธานในพิธีนี้
เริ่มเกี่ยวกับตอนที่แล้วแล้วใช่ไหม ที่บอกว่า
ฤาษีกไลโกฏดูไม่เกี่ยวข้องกับเรื่องนี้เลย
ฤาษีที่ ฤาษีทั้ง 4 ตนพูดถึงคือฤาษีกไลโกฏนั่นแหละค่ะ
ดังนั้นนะคะ ฤาษีทั้ง 4 ก็เลยบอกท้าวทศรถ บอกว่า
เนี่ยฤาษีกไลโกฏตอนนี้อยู่ที่เมืองโรมพัตนะ ติดสาวอยู่
ไปเชิญท่ามาเป็นประธานพิธีดีกว่า
ท้าวทศรถนะคะ ก็เลยพาฤาษีไปด้วย แล้วก็ยกทัพไปที่เมืองโรมพัตเลยค่ะ
ไปถึงคิดว่าเกิดอะไรขึ้นคะ
กษัตริย์โรมพัตที่ฤาษีกไลโกฏไปอยู่น่ะนะ
ตกใจ อยู่ดีๆ แบบ เฮ้ย เกิดอะไรขึ้น
ลูกท้าวอัชบาลมาทำอะไรเมืองเรา ยกกองทัพมาด้วย
แย่แล้วๆ นี่จะมารบกับเรารึเปล่า
คือชื่อเสียงของท้าวอัชบาลนี่ค่อนข้างขจรขจาย นึกออกใช่ปะ
ทุกคนจะกลัวท้าวอัชบาล กลัวไอ้เมืองนี้ไปหมดเลย
ก็แบบ เเย่ละ หรือจริงๆ ท้าวทศรถเนี่ย
อยากได้ลูกสาวเรา คือลูกสาวเราก็สวย
แต่มันไม่ทันแล้วไง เรายกลูกสาวเราให้ฤาษีไปแล้ว อุ้ย ทำไงดีๆ
ระหว่างที่มีการแพนิคๆ อยู่นั้น ก็มีการส่งสาร มีการส่งทูตไปมาๆ
ทำให้สุดท้ายนะคะ ท้าวโรมพัตก็
อ๋อ โลงใจ จริงๆ เขาไม่ได้อยากได้ลูกสาวเรา เขาอยากได้ลูกเขยเราต่างหากนะ
ท้าวทศรถก็ไปแจ้งว่าต้องการเชิญฤาษีกไลโกฏไปทำพิธีขอลูกจ้า
ไม่ได้อยากมีปัญหาจ้า มีเมีย 3 แล้วจ้า
ไม่ได้อยากได้เมียเพิ่มอยากได้ลูก
นะคะ
ซึ่งแน่นอนว่าฝั่งเมืองนี้ก็อนุญาตให้ยืมตัวฤาษีกไลโกฏได้
ฤาษีกไลโกฏก็เลยบอกว่า
อะอะอะ โยม กลับเมืองไปก่อน ทิ้งพระฤาษี 4 องค์ไว้กับอาตมา เดี๋ยวตามไป
ฝั่งท้าวทศรถนะคะ ก็เดินทางกลับเมืองเป็นระยะเวลา 7 วัน เดินทางไกลมาก
ปรากฏว่าไปถึง
อ่าว! พระฤาษีทั้ง 5 องค์เนี่ย ไปรออยู่ในท้องพระโรงแล้ว
คือพระฤาษีทั้ง 5 องค์ ก็รอเวลา 7 วันน่ะนะ แล้วก็
พอถึงเช้าวันที่ 7 ก็เหาะข้ามมา
เรียกได้ว่าวาร์ปได้ว่างั้นเถอะ
เหาะข้ามมารอที่เมือง
พอมาถึงก็มีการประชุมตกลงกันต่างๆ นานา
ฤาษีกไลโกฏเนี่ยก็ตัดสินในฐานะเป็นผู้ใหญ่ในพิธีเนี่ย บอกว่า
นี่ท่านท้าวทศรถ
จะทำพิธีของลูก จะทำทำไมพิธีขอลูกระดับเบสิคๆ
ไม่ได้หรอก
เนี่ยดูสิ เห็นไหมยักษ์แต่ละตัวได้รับพรอะไรไป
อินทรชิตยังงี้ ได้รับพรจากเทพเจ้าทั้ง 3 จะฆ่ามันนะ ต้องตัดหัว เอาพานไปรับ วุ่นวายหมด
ไมยราพก็ได้นู่น
ทศกัณฐ์ก็ได้นี่
ไม่ได้แล้ว
ต้องได้ลูกระดับที่ไม่เบสิค
ดังนั้นข้าคิดว่านะ
ข้าอยากไปเชิญพระนารายณ์ อวตารลงมาเป็นลูกท่าน
คือถ้าเป็นท้าวทศรถคงได้ยินแล้ว แบบ
เอาพระนารายณ์มาเป็นลูกเลยเหรอ
จะดีเหรอ
นะคะ แต่ว่าท้าวทศรถก็ตกลงนะคะ ว่าแล้ว
พระฤาษีกไลโกฏก็เริ่มต้นพิธีโดยการ พาพระฤาษีทั้ง 4 เนี่ย เหาะขึ้นสวรรค์ไป ไปเฝ้าพระอิศวรที่เข้าไกรลาส
ไปถึงก็เล่าให้พระอิศวรฟังบอกว่า อ๋อนี่ ท้าวทศรถมีปัญหาไม่มีลูก
คิดว่าควรจะเชิญพระนารายณ์ลงไปปราบยักษ์ นู่นนี่นั่นนะคะ
ซึ่งพระอิศวรก็แน่นอน ตกลงนะคะ บอกว่า
เออ ข้าก็คิดเหมือนกันนะ ว่าเดี๋ยวนี้ยักษ์มันเก่งขึ้น
ถ้าเกิดนารายณ์ไม่ลงไปอวตารนะ ใครจะปราบยักษ์
คือก็ไม่ได้คิดเลยใช่ไหมว่าตัวเองนั่นเเหละ
เป็นคนให้พรเหล่ายักษ์ทั้งหลายถึงเก่ง
อาวุธก็เป็นอาวุธพระอิศวร พรก็พรพระอิศวร
ก็ไม่รู้เหมือนกันว่าทำไม แต่สุดท้ายนะคะ พระอิศวรก็ตกลงบอกว่า
ได้ ข้าอนุมัติ
ให้เชิญพระนารายณ์อวตารลงไปปราบยักษ์
แต่ปัญหาเนี่ยคือพระนารายณ์นอนหลับอยู่
คือพระนารายณ์เนี่ย เป็นเทพที่นอนหลับอยู่เกือบตลอดเวลาน่ะนะ
จะนอนอยู่เหนือบัลลังก์นาคที่ทะเลไวกูณฑ์น่ะนะ
ดังนั้นพระอิศวรก็เลยเรียกกระอินทร์มาบอกว่า เฮ้ย พระอินทร์มานี่ซิ
ไหนๆ ไปปลุกพระนาราณ์ให้หน่อย บอกว่ามีภาระกิจให้ทำนะคะ
พระอินทร์ก็เลยเดินทางค่ะ ไปปลุกพระนารายณ์ขึ้นมา
ไปถึงนะคะ พระอินทร์ก็มีการเล่นดนตรี ดีดสีตีเป่า ต่างๆ นานา
เปรียบเสมือนนาฬิกาปลุก
จนพระนารายณ์จำเป็นจะต้องตื่นขึ้นมา
พอพระนารายณ์ตื่นขึ้นมา ก็แบบงัวเงีย แบบพระอินทร์มาปลุกข้าทำไม
ง่วง เออ ปลุกข้าทำไมเนี่ยมีเรื่องอะไร พระอินทร์ก็เลยเล่าให้ฟังนะคะ บอกว่า
พระอิศวรให้มาเชิญบอกว่า จะเชิญมาให้ลงไปอวตาร ไปปราบยักษ์ นู่นนี่นั่นนะคะ
ซึ่งพระนารายณ์พอได้ยินแบบนั้นก็รู้สึกว่า
เฮ้ย เรื่องนี้มันเรื่องใหญ่ คือจริงๆ ข้าก็อวตารลงไปหลายรอบแล้วนะ
ไปปราบยักษ์ตนนู้น ยักษ์ตนนี้
แต่ว่ารอบนี้มันเป็นเรื่องใหญ่กว่าปกติ
ไปคนเดียวไม่รอดแน่
เอางี้ดีกว่า พระลักษมี พระลักษมี
พระลักษมีนี้คือพระมเหสีของพระนารายณ์ ที่ก็นั่งอยู่ตรงนั้น นั่งพัดให้พระนารายณ์อยู่นะ
เจ้าอะ อวตารไปกับข้าด้วย
อะ เอาเเค่คนไปไม่พอละกัน อะบัลลังก์นาคๆ
คือนอนอยู่ในบัลลังก์ที่เป็นพยานาคใช่ไหม
ไปๆๆ ไปด้วยกัน
อะ อาวุธของข้า สังข์ จักร คฑา ตรี เอาไปให้หมดนั่นแหละ อาวง อาวุธไปให้หมด
พระนารายณ์นี่แทบจะขนบ้านตัวเองทั้งบ้านเลยนะ ไปหาพระอิศวร แล้วก็บอกว่า
โอเค พระอิศวรได้ข้ารับคำสั่งของท่านแล้ว ที่บอกให้ข้าอวตารลงไป ปราบยงปราบยักษ์
แต่ข้าเห็นว่าแค่ข้าคนเดียว อวตารลงไปรอบนี้ไม่น่าจะรอด
ข้าก็เลยขอให้บริวารต่างๆ ของข้าเหล่านี้ ไม่ว่าจะเป็น
เมีย เป็นเตียง หรือว่าเป็นอาวุธที่ติตมืออยู่
ขอให้อวตารลงไปกับข้าด้วยได้ไหม
ซึ่งแน่นอนว่าพระอิศวรก็อนุญาตนะคะ
ยังมีเหล่าเทพอีกเยอะมากที่รู้สึกว่าพระนารายณ์จะลงไปปราบยักษ์
ฉันอยากมีส่วนร่วมกับการลงไปปราบรอบนี้
ขออวตารลงไปด้วยได้ไหม ขอลงไปช่วยได้ไหม นะคะ
เหล่าเทพก็เลยเหมือนกับว่า
ต่อแถวกันแล้วก็เซ็นชื่อว่าขออวตารลงไปช่วยพระนารายณ์ด้วย
เหมือนตอนเกณฑ์ทหารอเมริกา ตอนจะไปรบสงครามเวียดนะเลยนะ แบบ
I want you อะไรอย่างงี้
แล้วก็มีเทพเยอะมาก เขาบอกว่า
เขียนรายชื่อได้ถึง 77 สมุดไทยเลยทีเดียวนะ
ตัวอย่างของเหล่าเทพที่ลงไปช่วยพระนารายณ์เนี่ยก็มีเยอะมา
ตรงนี้ขออ่านเป็นกลอนแล้วกัน น่าจะทำให้ได้ครบถ้วนมากยิ่งขึ้นนะคะ
กลอนเนี่ยเขาบอกไว้ว่า
พระราหูฤทธิไกรชัยชาญ เป็นทหารชื่อนิลปานัน
พระพินายนั้นเป็นนิลเอก พระพิเนกนั้นเป็นนิลขัน
พระเกตุเป็นเสนีกุมิกัน พระอังคารเป็นวิสันตราวี
พระหิมพานต์จะเป็นโกมุท
พระสมุทรนิลราชกระบี่ศรี
พระเพลิงเป็นนิลนนท์มนตรี
พระเสารีเป็นนิลพานร
พระศุกร์เป็นนิลปาสัน พระหัศนั้นเป็นมาลุนทเกสร
พระพุธเป็นสุรเสนฤทธิรอน
พระจันทรเป็นสัตพลี
วิรูฬหกวิรูปักษ์สองตระกูล
เป็นเกยูรมายูรกระบี่ศรี
เทวัญวานรนอกนี้
บาญชีเจ็ดสิบเจ็ดสมุดตรา
เรียกได้ว่าลงไปกันทั้งสวรรค์เลย คือขนกันไปหมดเลย
เพื่อที่จะลงไปปราบยักษ์ที่โลกมนุษย์ค่ะ
เท่านั้นยังไม่พอนะค่ะ พระอิศวรแถมให้
กลัวไงว่าตัวเองให้พรเหล่ายักษ์ไปเยอะมาก เดี๋ยวพวกนี้จะสู้ไม่ได้
ก็เลยให้พรเพิ่มไปค่ะบอกว่า
เหล่าลิงต่างๆ ที่ลงไปช่วยพระนารายณ์รบเนี่ย ข้าขอให้พร
ว่าถ้าเป็นอะไรตายขึ้นมานะ ลมพัดมาขอให้ฟื้นให้หมดเลย
พวกนี้ก็เลยเป็นกองทัพลิงติดอาวุธ
ที่เตรียมจะอวตารลงไป
ช่วยพระนารายณ์ในอนาคตค่ะ
ซึ่งวิวคิดว่าคลิปนี้ยาวพอสมควรแล้ว เราควรจะตัดจบแต่เพียงเท่านี้
แล้วอาทิตย์หน้านะคะ ค่อยมาดูกันว่าหลังจากที่เตรียมพร้อมอวตาร
มาเป๊ะเบอร์นี้แล้วเนี่ย
อาทิตย์หน้าขั้นตอนการอวตารของพระนารายณ์จะเป็นยังไงค่ะ
หยุดนะคะ อย่าเพิ่งกดปิดคลิป เพราะว่าตอนสุดท้านเราจะมาเมาท์มอยกัน
เช่นเดิมเลยนะคะ
แต่สำหรับตอนนี้ ถ้าใครชื่นชอบคลิปนี้อย่าลืม
กด like เป็นกำลังใจให้วิว แล้วก็กด share เพื่อชวนเพื่อนๆ มาดูด้วยกันค่ะ
จะเป็นกำลังใจให้วิวอัพคลิป เยอะ มากๆ เลยนะคะ
แล้วพบกันใหม่โอกาสหน้าค่ะ บ๊าย บาย
สวัสดีค่ะ
สังเกตไหมว่าตอนนี้ ลิงมันแบ่งเป็น 2 ตระกูลด้วยกัน
ตระกูลแรกคือเป็นเทพแท้ๆ ที่อวตารลงไป
ก็คือไอ้พวกนี้ที่ลงไปแก๊งใหญ่มากๆ
กับประเภทที่ 2 คือเป็นลูกเทพ
ลูกเทพในที่นี้ไม่ได้หมายถึงตุ๊กตาที่แบบเสกวิญญาณเข้าไปนะ
แต่หมายถึงลูกของเทพจริงๆ ที่ใช้วิธีแบ่งกำลังตัวเองลงไป ไม่ว่าจะเป็น
ลูกของพระอาทิตย์อย่างสุครีพ ลูกของพระอินทร์อย่างพาลี
หรือว่าลูกของพระพาย แบบหนุมานนะคะ
ซึ่งไอ้ตระกูลลูกเทพเนี่ย ไม่ได้รับพรนะ
ว่าถ้าลมพัดมาจะฟื้น
สมมติว่าตาย ซึ่งในนี้ไม่ได้เขียน ไม่รู้ว่าลืมหรือว่าอะไร
แต่กรณีหนุมานเนี่ยเหมือนจะได้รับพรทีหลังแยกจากคนอื่นนะ
ก็
ถือเป็นเรื่องราวดีๆ ที่เกิดขึ้นนะคะ
หวังว่าจะติดตามกันต่อไปในอาทิตย์ถัดไปนะ
เรื่องเริ่มเข้าใกล้ไทม์ไลน์หลักละ
จะเริ่มแซ่บแล้วนะจ๊ะ
วันนี้ลาไปก่อนค่ะ บ๊าย